
* Tinerii din obşte (foto) s-au bucurat de mini- 
vacanța de săptămâna trecută, împreună prin mai 
multe locuri frumoase din ţară, pline de duhovnicie 
şi cultură (Sibiu, Braşov, Sinaia, Sighişoara). Grupul 
a fost coordonat de Tudor-Gheorghe şi Giorgiana 
actriţa. 


„ Se împlinesc săptămâna viitoare 40 de zile de când 
a adormit una dintre vârstnicele obştii noastre, Ma- 
ria, bunica lui Onufrie. O păstrăm în memorie cu 
multă râvnă pentru slujbe, trecând peste greul bolii 
şi al vârstei. Dumnezeu să o aşeze cu drepţii! 


* Sf. Xenia de Sankt Petersburg de mulţi este iubită, 
dovadă numărul mare al fraţilor care s-au ostenit la 
privegherea săvârşită în cinstea ei la mănăstirea 
Tămand. 


+ Doi cuvioşi contemporani au fost pomeniţi sâmbătă la mănăstirile 
unde îşi au locul de odihnă: Părintele Teofil Lefter la Mănăstirea 
Pângăraţi la 11 ani de la plecarea în veşnicie şi Părintele Proclu Ni- 
cău în biserica Mănăstirii Sihăstria Putnei la împlinirea a 6 ani de la 
trecerea la Domnul. (sursa: basilica.ro) 


+ Mănăstirea din Mono, Canada, a anunţat că a obţinut autorizaţia 
de construcţie pentru noua clădire multifuncţională, ce va fi folosită de 
primăvara până toamna, inclusiv pentru slujbe, unde vin numeroși cre- 
dincioşi români. „Vă rugăm să păstraţi acest proiect important în rugă- 
ciunile şi gândurile frăţiilor voastre.”, au transmis monahii. (sursa: basilica.ro) 


* Hocheistul rus Ivan Provorov din liga americană a refuzat să poarte un tricou şi o crosă cu însemnele LGBT în 
dedicată acestei milcări, spunând că este împotriva religiei sale ortodoxe. Presa a comentat dur atitudinea hocheistu- 
lui, însă colegii de echipă îl sprijină, spunând că Ivan este întotdeauna sincer şi că are dreptul de a-şi exprima credin- 
ţa. (sursa: orthodoxchristian.com) 


ADRIAN LEMENI 


TEHNICIZAREA 
INUMANĂ A VIEȚII 


ADRIAN LEMENI 
Tehnicizarea inumană a vieții 


Conferenţiarul Adrian Lemeni, directorul Şcolii Doctorale a Facultăţii de Teologie 
Ortodoxă „din Bucureşti, a publicat un volum consistent în care face o analiză critică a 
implicaţiilor sistemului tehnologic de astăzi. 

Autorul arată că „sistemul tehnologic actual organizează riguros şi totalitar duhul lu- 
mii, ţintuindu-ne într-o alipire de cele lumești, într-o dispersie spre cele exterioare, 
favorizând absolutizarea celor insignifiante şi trecătoare”. 

EI avertizează că „viaţa, gândirea, acţiunea omului evaluate după criterii tehnice pre- 
supun încurajarea omului de a gândi, de a munci, de a trăi precum o maşină”. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina Ogmail.com sau la tel. 0734.194.372. Mulţumim tuturor pentru rugăciuni şi ajutor 

Sfinţii 
saptamanii 

D 29 - Sf. Sf. Mc. Ignatie Teoforul 

— aducerea moaştelor; Sf. Cuv. 


Afraat Persul și Gilda Înțeleptul 
(cuvios şi istoric britanic) 


Mărt. loan Marini (1947) 


L 3o - Sf. Trei Ierarhi: Vasile 
cel Mare, Grigorie Teologul 
şi Ioan Gură de Aur; Cuv. Pe- 
laghia cea nebună pt. Hristos — de 
la Diveevo; 


Platonida (doamna Despina Mili- 
ţa, soţia Sf. Voievod Neagoe Basa- 
rab) (1554) 


Dezlegare la ulei 


M 31 - Sf. Mc. Chir şi Ioan, doc- 
tori fără de arginţi; Sf. Mc. Atana- 
sia şi fiicele sale: Teodota, Teoc- 
tista şi Eudoxia; Sf. Cuv. Arsenie 
cel Nou din Paros; Cuv. Trifina 
(ajutătoare mamelor ce nu 
pot să alăpteze) 


Mărt. Mitropolitul Bartolomeu 
Anania (2011), Maria Plop (1962) 


Mi 1 - Înainteprăznuirea Întâm- 
pinării Domnului; Sf. Mc. Trifon; 
Sf. Mc. Perpetua şi Felicitas; Cuv. 
Brighita — ocrotitoarea Irlandei 


Gherasim Safirin, episcopul Ro- 
manului (1922) 


J 2 - Întâmpinarea Domnului 


V 3 - Sf. şi Dreptul Simeon; Sf. 
Proorociţă Ana; Sf. Ier. Nicolae, 
luminătorul Japoniei; Sf. Ansgar 
(Oscar), luminătorul Danemarcei 
şi Suediei 


S 4 - Sf. Cuv. Isidor Pelusiotul 


Maxima 


Foaie ortodoxă pentru sufleţ 


Ierom. Savatie Baştovoi 


Despre lacrimi 


Părintele Zaharia de la Essex mi-a zis odată că noi, oa- 
menii, suntem adevăraţi doar atunci când plângem ... 


Apostolul Pavel a spus 
că nimeni nu ştie ce este 
în sufletul omului, decât 
numai Dumnezeu și o- 
mul însuşi. Dar uneori 
se întâmplă că nici noi 
înşine nu mai ştim ce e 
în sufletul nostru. Oa- 
menii au atâtea feţe în- 
cât nu îţi poţi da seama 
care e cea adevărată. 
Poate că cea care persis- 
tă cel mai mult? Ne su- 


părăm, ne bucurăm, 
suntem zgârciţi, iar al- 
teori  darnici, uneori 
prea aspri, alteori uşu- 
ratici. Puţini sunt oame- 
nii constanţi, fie în rău, 
fie în bine. Şi eu am 
atâtea feţe şi în toate 
mă regăsesc atât de 
mult încât nici nu mai 
ştiu care mă reprezintă 
cel mai bine, cu alte 
cuvinte, cu care dintre 


toate aceste feţe voi 
merge la judecată? Iar 
acest cameleonism ne- 
suferit şi pentru mine şi 
pentru cei din jur l-am 
moştenit de la tatăl 
meu. Acest amestec de 
rău şi bine este fără în- 
doială o boală care, a- 
tunci când nu-L ai pe 
Dumnezeu, poate moti- 
va cele mai nesăbuite 
fapte. Cred că cele mai 

cumplite fapte în istorie n-au fost 
săvârşite de oamenii răi cu desăvâr- 
şire, ci de aceia care aveau în sine 
amestecat răul cu binele. Căci nu-i 
aşa, cine ar urma un om rău cu desă- 
vârşire? Răul nu e atât de rău dacă 
nu are în el amestecat şi puţin bine. 


Odată, când am fost la Essex, am 
avut o discuţie cu arhimandritul Za- 
haria, una din acele discuţii care te 
urmăresc toată viaţa. Am ajuns să 
discutăm despre lacrimi pentru că e 
o boală a începătorilor să discute 
despre lucrurile înalte, iar lacrimile 
sunt un rod al înălțimilor. Atunci 
părintele Zaharia mi-a zis un lucru 
pe care nu pot să-l uit. Anume că 
noi, oamenii, suntem adevăraţi doar 
atunci când plângem. Nu mai ştiu 
dacă această vorbă îi aparţinea sau 
dacă a auzit-o de la duhovnicul său, 
părintele Sofronie, cert este că acest 
înţeles al omului nu-l mai auzisem, 
deşi era atât de evident. Știu că se 
poate face o întreagă filozofie despre 
lacrimile false, dar nu despre asta 
este vorba. Plânsul este la fel de 
firesc ca şi râsul. Cred că ar tre- 
bui să plângem cel puţin la fel 
de des precum râdem. La un mo- 
ment dat oamenii au început să con- 
sidere plânsul ceva ruşinos, o expre- 
sie a slăbiciunii. Dar e la fel de ade- 
vărat că şi râsul poate trăda o slăbi- 
ciune. Mă gândesc că Prorocul Da- 
vid, care era un ostaş neînfricat, 
plângea de multe ori, mărturisind că 
până şi aşternutul şi-l uda cu lacrimi. 
Desigur era o altă lume. Astăzi băr- 
baţii nu mai poartă războaie, nu mai 
străbat păduri în căutarea vânatului, 

nu mai sunt ameninţaţi de animalele 
sălbatice, de stihii, în schimb nu 
plâng. Această incapacitate de a 
plânge pare să fie singura calitate a 
bărbaţilor de azi. 


Tata plângea uşor şi acesta era un 
mare paradox. Era un bărbat zdra- 
văn, ursuz şi care vorbea tare. Dacă 
te chema să-ţi spună ceva, aveai im- 
presia că vrea să te bată. Chiar şi 
când te ruga să-i dai o farfurie din 
celălalt capăt al mesei părea că te 
ceartă. Și cu toate acestea plângea la 
filmele proletare. Plângea când ve- 
dea bătrâni săraci, copii flămânzi şi 
îndeobşte când vedea vreo nedrepta- 
te. Mămica râdea de el. Acesta era 
singurul moment când mămica îl 
putea lua peste picior și el nu se su- 
păra. Aici părintele Zaharia avea 
dreptate să spună că omul e el însuși 
doar atunci când plânge. Nu pot să 
uit faţa dură a tatei cum se schimba 
atunci când plângea la filme, şter- 
gându-şi ochii cu mâinile lui late, cu 
degetele acelea groase pe care nu a 
purtat niciodată inel. Atunci tata era 
el însuşi şi era atât de curat şi atât de 
bun. Restul era viaţa cu mizeriile ei, 
cu sărăcia și mândria ei, cu tot ce e 
străin şi însingurează pe om, ducân- 
du-l atât de departe de ceea ce ar 
trebui să fie el cu adevărat. 


Sunt oameni care au plânsul în 
interior. Aceștia sunt cei mai 
frumoşi oameni de pe pământ. 
Acest plâns lăuntric nu are în el ni- 
mic din tristeţea şi apăsarea oameni- 
lor neîmpliniţi sau loviți de vreo su- 
ferință. Acest plâns lăuntric este 


ca o lumină de dimineaţă care 
străbate prin ceaţă. Aceştia sunt 
oamenii pe care îi iubeşti fără să ştii 
de ce şi revii la ei pentru că aminti- 
rea lor nu te părăseşte. Nu este o mai 
mare bucurie în viaţă decât aceea de 
a întâlni un astfel de om. Deşi ei pot 
trece neobservaţi. Pentru a-i recu- 
noaşte trebuie ca şi tu să fi plâns mă- 
car odată în viaţă, să plângi de-ade- 
văratelea. 


Sunt atâtea lacrimi în lume care se 
varsă necontenit. Lacrimile suferin- 
ţei curg sub luminile reclamelor, în 
oraşele mari, în băi, în aşternuturi, 
în maşini. Răsună atâtea răcnete de 
durere, atâtea suspine, dincolo de 
buletinele de ştiri, dincolo de talk 
show-urile televizate, dincolo de va- 
carmul cluburilor de noapte. Întrea- 
ga noastră civilizaţie cu noile ei teh- 
nologii care se întrec una pe alta este 
îndreptată să ascundă acest plâns, să 
ne facă să credem că plânsul nu exis- 
tă. Dar lacrimile se varsă necontenit 
şi o grămadă de oameni îşi trăiesc 
adevărata condiţie, aflându-se în ce- 
le mai sincere, cele mai sfâşietoare 
momente ale vieţii lor, în timp ce noi 
ne cufundăm în nesimţire. Și doar 
atunci când suferinţa dă buzna în 
viaţa noastră, doar atunci perdeaua 
indiferenţei cade de pe faţa lumii. 
Lumea apare aşa cum e ea, cu răul şi 
cu binele ei. Iar deasupra ei, abia 
atunci, se vede Dumnezeu. Lumina 
iubirii lui Dumnezeu nu poate fi vă- 
zută decât prin lacrimi, altfel ea 
ne-ar orbi. 


Convorbire 


Am aşteptat chemarea de iubire; 


Cu dor aprins în sufletu-nflorit. 


Am aşteptat alaiul Tău de Mire, 


O, Doamne-al meu, pe unde-ai zăbovit? 


De mult te chem, dar nu M-ai auzit. 


M. Teodosia 
(Zorica) Laţeu 


Bătut-am multe căi întunecate, 


Cu gândul plin de pulbere şi lut, 


Bătut-am căi adânci şi neumblate, 


Dar să Te aflu, Doamne, n-am putut. 


În tine-am fost, dar nu M-ai cunoscut. 

Aici am ars şi-am sângerat cu anii, 
aici am rupt cu dinţii din ţărână, 

şi aici ne-am cununat, cu bolovanii, 
câte-un picior uitat sau câte-o mână. 


Pe-aceste văi şi dealuri dobrogene 
am dat cu veacuri înapoi lumina. 
Amare bezne-am aşternut pe gene 
şi le-am gustat în inimi rădăcina. 


Aprinşi sub biciul vântului fierbinte, 
bolnavi şi goi pe ger şi pe ninsoare, 
am presărat cu mii de oseminte 
meleagul dintre Dunăre şi Mare. 


Canalul 


Aurel Ciurunga 


Trudind, flămânzi de cântec şi de pâine, 
înjurături şi pumni ne-au fost răsplata. 
Să facem drum vapoarelor de mâine, 
am spintecat Dobrogea cu lopata. 


Istoria ce curge-acum întoarsă 

va ţine minte şi-ntre foi va strânge 
acest cumplit Danubiu care varsă 
pe trei guri apă şi pe-a patra sânge. 


Iar cântecele smulse din robie 
vor ctitori, cu anii care vin, 

în cărţile pe care le vom scrie, 

o nouă Tristie la Pontul Euxin. 


Sfântul Ierarh Iosif cel Milos- 
tiv (26 ianuarie 1902) este recu- 
noscut, în plan muzical, ca inter- 
pret, profesor, traducător şi compo- 
zitor de cântări psaltice, cel care a 
pus începutul „românirii” repertori- 
ului bisericesc de tradiţie bizantină. 


Ucenicia sa prin unele mănăstiri din 
Basarabia  (Frumuşica), Moldova 
(„Sf. Spiridon” din Iaşi) şi Muntenia 
(Episcopia Buzăului), i-au favorizat 
tânărului Ioan (din botez) însuşirea 
primelor cunoştinţe muzicale şi de 
tipic necesare cântării de strană. 
Apoi, ierodiaconul Iosif, călugărit şi 
imediat hirotonit de Episcopul Che- 
sarie al Buzăului în toamna anului 
1835, a aprofundat teoria și practica 
muzicii bisericeşti la Seminarul din 
Buzău (1836-1840) cu Matache 
Cântărețul (Slăvulescu), discipol al 
Ieromonahului Macarie, apoi la Bu- 
cureşti, unde a urmat Colegiul Naţi- 


PRIVIGHETOAREA 
Moldovei 


onal „Sf. Sava” (până în 1847), tri- 
mis aici de episcopul Chesarie ca să 
asculte pe marii protopsalţi din acea 
vreme; în acest context l-a întâlnit 
pe Anton Pann. 


Ca interpret (cântăreţ), Sfântul Ie- 
rarh Iosif a fost apreciat pentru cali- 
tăţile sale vocale remarcabile, de 
tenor lejer, pentru vocea sa „dulce şi 
atrăgătoare”, primind apelativul de 
„privighetoarea Argeşului”. Ca pe- 
dagog în diverse instituţii de învăţă- 
mânt (Seminarul Central şi alte li- 
cee din Bucureşti), precum şi în 
particular (cursuri de muzică psalti- 
că la Găiseni, la biserica „Sf. Dumi- 
tru” din Bucureşti etc.), dascălul 
Iosif a format viitori psalţi şi profe- 
sori de renume. 


Grija deosebită pentru cântarea bi- 
sericească a fost manifestată, cu 
atât mai mult, în eparhiile în care a 


fost rânduit de Dumnezeu să păsto- 
rească: Episcopia Argeşului (din 
1873) şi Mitropolia Moldovei şi Su- 
cevei (1875-1902). La Iaşi, Mitropo- 
litul Iosif a reînfiinţat Școala de 
cântări bisericeşti (1892). S-a îngri- 
jit de calitatea muzicală a slujbelor 
din Catedrala mitropolitană prin 
recrutarea de preoţi, diaconi şi cân- 
tăreţi de valoare (protopsaltul Di- 
mitrie Suceveanu), a susţinut Corul 
armonico-polifonic al Catedralei, a 
aprobat şi argumentat prezenţa fe- 
meilor în corurile bisericeşti. 


A depus o muncă asiduuă de copie- 
re, traducere, prelucrare, adaptare 
„în limba românească” şi compune- 
re a numeroase cântări bisericeşti, 
în notație psaltică. Cea mai largă 
răspândire o au Răspunsurile Mari, 
glas 8, pe care le cântăm şi noi în 


biserică. 

Mărturisitorii 


Drumul 


pulbere al 
CANALULUI 

fără 


In 1955 apărea la Paris o carte scri- 
să de un preot român, în care se 
spunea că peste 1.600 de preoţi 
ortodocşi fuseseră închişi de comu- 
nişti în temnițe. Dar în 1959 a exis- 
tat un al doilea val de arestări, in- 
clusiv în rândul clericilor, ca atare 
numărul celor care au trecut prin 
închisorile comuniste este mult mai 
mare (peste 2.000). Dintre aceştia, 
o bună parte au trecut și prin colo- 
niile de muncă de la Canal, în spe- 
cial colonia Galeşu (cunoscută ca 
fiind a preoţilor). 


Regimul comunist nu şi-a asumat 
public o represiune explicită împo- 
triva credinţei, ci a argumentat 
arestarea preoţilor sau monahilor 
prin activitatea „contra- 
revoluţionară” pe care aceştia ar fi 
desfăşurat-o. Li s-a reproşat unora 
dintre preoţii arestaţi activitatea 
legionară sau apartenenţa la unul 
dintre partidele politice. Altora Ii s- 
a reproşat la proces că s-au opus 
colectivizării sau, pur şi simplu, că 
au dat o bucată de pâine unui fugar 
flămând, ori că au împrumutat o 
carte duhovnicească unui vecin. 
Dar cei mai mulţi au fost arestaţi 
doar pentru „vina” de a-L fi slujit 
pe Hristos. 


Sursa de inspiraţie a Canalului a 
fost proiectul similar desfăşurat 
Uniunea Sovietică, la propunerea 
lui Stalin, Canalul Volga-Don. Lun- 
gimea Canalului a variat între 65- 
70 de km. În luna iunie 1951 se 
aflau 15.000 de deţinuţi. Unii erau 
puşi să sape pământul cu târnăco- 
pul şi să-l care cu roaba; norma era 
de 4 m3/zi, pământul fiind tran- 
sportat cu roaba la 350 m. Alţii des- 
cărcau şlepurile încărcate cu piatră. 


Mulţi deţinuţi au murit de dizente- 
rie, de epuizare fizică, dar cei mai 
mulţi de bolile provocate de inso- 
laţie. 


Erau treziţi la patru şi jumătate 
dimineaţa „-Deşteptarea, bandiţi- 
lor, deşșşttepttarrreeea!”, primeau 
un sfert de pâine cu marmeladă, iar 
la prânz două feluri de mâncare. Pe 
barăci, conducătorii lagărului scri- 
seseră lozinci precum: „Slavă-n 
vecii vecilor genialului nostru în- 
văţător I.V.Stalin”; „Construim fără 
burghezie, împotriva burgheziei” 
sau „Cu partidul nostru tare, tra- 
gem Dunărea la mare”. 


„Se lucra efectiv 12 ore, la care se 
adăuga timpul marşului de la colo- 
nie la şantierul de lucru şi înapoi, 
iar hrana era total neîndestulătoa- 
re. Cei mai mulţi, după hrana puţi- 
nă primită într-o gamelă murdară, 
mergeau la gropile de gunoi unde 
mai găseau o frunză de varză sau 
resturi de zarzavaturi, un os pentru 
a fi ros, în care se mai ascundea 
puţină măduvă sau orice altceva ce 
se putea mesteca între dinţi. La 
pachet sau vorbitor nu aveau drep- 
tul, deşi erau productivi, cu raţia 
redusă de mâncare, lucrau în con- 
diţii nemaipomenit de grele: apă- 
reau surpări de maluri în care mulți 
şi-au pierdut viaţa, oamenii lucrau 
cu picioarele în apă la temperaturi 
mult sub zero grade şi în general 
fără cele mai elementare reguli de 
protecţie a muncii... Ne sculam di- 
mineaţa, înfometați ca întotdeauna, 
slăbiţi din cauza eforturilor fizice 
făcute la săpatul pământului cu 
mijloace rudimentare, târnăcopul, 
cazmaua, lopata, încărcatul pămân- 
tului în roabă şi descărcatul lui la 
distanţe mari... Foamea ne chinuia 


îngrozitor, mâncam ce întâlneam: 
frunze de salcâm, urzici crude, bă- 
lării şi rădăcini de plante, după ce 
le spălam de pământ”. 


Între toţi aceşti martiri, au strălucit 
pe cerul negru al Canalului preoţii 
ortodocşi. Cu rugăciunea, cu exem- 
plul de răbdare şi bunătate, dar mai 
ales de credinţă până la capăt. Pen- 
tru sfinţenia vieţii lor a fost cu pu- 
tinţă pentru ceilalţi deţinuţi politici 
o supravieţuire la limită. Pentru 
glasurile ridicate către Cer s-au mai 
întors acasă majoritatea, iar unii 
dintre ei schimbaţi cu totul, trăind 
pentru Hristos. Canalul a fost o 
imensă biserică în care mii de pre- 
oţi au slujit zi de zi Liturghia cu 
propria jertfă. 


Și apoi au rămas multe minuni... 
Unele dintre ele ne sunt cunoscute, 
precum cele ale Părintelui Arsenie 
Boca. Chiar oamenii Securităţii au 
recunoscut aceste minuni: „Circulă 
zvonul despre Boca Arsenie, cum că 
în timpul cât a fost la Canal s-au 
întâmplat mai multe «minuni». Că 
unde lucra el se surpa pământul şi 
era mutat de la o lucrare la alta, dar 
până la urmă a fost nevoie să fie 
pus în libertate.” Alte nume: pr. Ilie 
Lăcătuşu, păr. Gherasim Iscu, pr. 
Dimitrie Bejan, păr. Roman Braga, 
pr. Constantin Sârbu, pr. loan Ne- 
gruţiu, pr. Crăciun Opre. 


Zeci de preoţi nu s-au mai întors de 
la Canal, iar osemintele lor se odih- 
nesc presărate pe lângă apă, pome- 
niţi mereu în slujbele ce se ţin la 
Mănăstirea de la Poarta Albă. 

IEROM. SERAFIM, 


duhovnicul în 
haine zdrențuite 


Părintele Serafim Dimopoulos s-a 
născut în anul 1937 în insula Creta, 
şi la botez a primit numele Hristu. 
Tatăl sau era de obârşie din Asia 
Mică şi se înrudea de departe cu 
Sfinţitul Mucenic  Hrisostom al 
Smirnei. De mic a cerut de la părin- 
ţii săi o odaie separată. Mama lui i- 
a dat, însă se gândea să doarmă 
împreună cu el în acea cameră. 
Atunci i s-a arătat în vis Maica 
Domnului şi i-a spus: „Lasă-l să se 
nevoiască!”. 


După ce a absolvit Teologia şi a fă- 
cut şi stagiul militar, Hristu a stat 
pentru o vreme în Sfântul Munte, 
lângă părintele Gheorghe, un ascet 
sârb, de la care a deprins rugăciu- 
nea mintii. Hristu nu a devenit însă 
monah în Sfântul Munte, nici nu a 
vrut să rămână pentru totdeauna 
acolo. În anul 1965 a fost hirotonit 
diacon, iar în anul următor preot. 
La tunderea în monahism a primit 
numele de Serafim. În anul 1978 a 
mers în Africa, transmițând mesa- 
jul dragostei evanghelice fraţilor 
noştri negri. După întoarcerea din 
Africa a fost numit paroh într-o 
localitate numită Palama Karditsa, 
unde a făcut un orfelinat pentru 
copiii săraci. 


Lucrarea în lume 


Aşa cum umbra este nedespărţită 
de om, tot astfel mila faţă de cei 
săraci era nedespărţită de părintele 
Serafim. li vizita regulat pe cei 
aflaţi în închisori şi le împărțea ali- 
mente şi alte lucruri de care aveau 
nevoie. În afară de binefacerile ma- 
teriale, le propovăduia cuvântul lui 
Dumnezeu, îi spovedea şi săvârşea 
Dumnezeiasca Liturghie în biserica 
închisorii, ca să-i împărtășească. 
Părintele Serafim liturghisea cu 
smerenie, simplu, cu simţire adân- 


că. Ca duhovnic avea discernământ 
şi era un adevărat tămăduitor al 
bolilor sufleteşti. Veneau la el foarte 
mulţi oameni să se mărturisească, 
deşi el evita aceasta. 


Mutându-se în Larisa în 1969, a 
săvârşit în taină o însemnată lucra- 
re filantropică şi socială: a mai ridi- 
cat un orfelinat, unde locuiau copii 
din familii sărace. Pe lângă hrana 
materială, aceştia primeau de la 
părintele Serafim şi hrana duhovni- 
cească. A întemeiat şi o grădiniţă pe 
care a numit-o „Rândunelele”. 


Vreme de câţiva ani a editat revista 
lunară „Mărturie creştină”, iar în 
paralel a scris cărţi duhovniceşti, în 
total patruzeci şi opt. Cele mai mul- 
te cărţi le împărțea gratuit. Lângă 
casă avea o magazie pe care o tran- 
sformase în bibliotecă. Astfel, oas- 
peţii săi nu plecau cu mâinile goale. 


Avea mare evlavie la Grădina Maicii 
Domnului (Sfântul Munte Athos) şi 
spunea: 

— Acestea pe care le facem noi aici, 
predici, fapte filantropice sunt pen- 
tru prunci. Sfântul Munte este Uni- 
versitatea! Acolo monahii nu taie 
patimile, ci cunosc metode prin 
care le dezrădăcinează pentru tot- 
deauna. 


Virtutea tăcerii 


Vorbea foarte puţin şi lăuda adesea 
virtutea tăcerii. Când spunea ceva, 
vorbea rar şi limpede. Cuvântul său 
era simplu, uşor de înţeles, însă 
plin de tâlc. Îi plăcea umorul şi spu- 
nea că este bine să zâmbim. În puţi- 
nele sale cuvinte se ascundeau o 
bogăţie de înţelesuri. Te desfătai şi 
nu oboseai ascultându-l. Era dulce- 
grăitor şi plin de nobleţe. Ii respec- 
ta pe toţi oamenii şi avea pentru 
fiecare un cuvânt bun de spus. Fi- 


Oamenii lui Dumnezeu 


ind blând şi liniştit, umplea de pace 
şi odihnă sufletul celui ce se afla în 
preajma să. Era asemenea părinţi- 
lor din Pateric. 


Ascet 


Starețul Serafim a cumpărat nişte 
pământ în afara Larisei, lângă în- 
chisoare şi şi-a construit o 
„Ssihăstrie”. A ales să trăiască în acel 
loc pentru că acolo era „triunghiul 
durerii”, după cum îl numea el: în- 
tr-o parte era închisoarea, în alta se 
afla Spitalul Universitar, iar în cea- 
laltă cimitirul. Multă vreme nu a 
avut apă în casă, ci o aducea de de- 
parte. Pentru încălzire avea o sobă 
cu lemne, pe care arareori o folosea. 
Un tâmplar, cunoscut de-al său, a 
mers să-i repare o uşă şi a văzut că 
nu avea pat. Nu avea o parohie a sa 
şi liturghisea mai ales în sate înde- 
părtate, care nu aveau preot, şi ori- 
unde îl trimitea mitropolia. Nu avea 
maşină şi de cele mai multe ori 
mergea pe jos. Parcurgea astfel dis- 
tanţe mari. 


Nebun pentru Hristos 


Odată a fost silit să meargă împreu- 
nă cu alţi preoţi la o masa oferită de 
mitropolie şi deoarece avea o înfăţi- 
şare neîngrijită, a atras privirile 
celorlalţi. Atunci a ridicat o lingură 
şi a început să se uite în ea ca în 
oglindă. Apoi s-a prefăcut că-şi în- 
frumuseţează chipul (aşezându-şi 
părul etc), făcând diferite grimase 
ale slavei deşarte. 

Cineva care îl lăudase înaintea altora 
l-a vizitat într-o zi de vineri, iar el i-a 
ieşit în întâmpinare mâncând brân- 
ză. În faţa altuia a scos un teanc de 
bancnote şi se prefăcea că le numără 
iar şi iar, cu multă atenţie. 

Odată i-a cerut unui preot zgârcit să- 
i plătească biletul de autobuz, ca să 
se întoarcă în Larisa. Supărat, preo- 
tul a cumpărat biletul şi i l-a dat. 
Când a pornit autobuzul, stareţul i-a 
spus: 

— Ia stai, mai bine merg pe jos! Şi a 
plecat pe jos, lăsându-l nervos pe 
preot. 


Darul înainte vederii 


Un fiu duhovnicesc de-al stareţului a 
povestit: „Intr-o zi stăteam afară în 
curte, stareţul, eu şi un alt fiu duhov- 
nicesc de-al său. Starețul vorbea cu 
el despre o problemă a sa şi era în- 
tors cu spatele la mine. Eu mi-am 
adus aminte despre un ucenic de-al 
lui pe nume Iannis, care făcea misiu- 
ne în Madagascar. Atunci m-am gân- 
dit: «Gheronda, ce face Iannis acolo, 
în Africa? Dumnezeul meu, fă-l pe 
Gheronda să se întoarcă şi să-mi răs- 
pundă, ca să mă întăresc în credin- 
ță!»... îndată stareţul a întrerupt dis- 
cuţia şi, întorcându-se spre mine, a 
spus: 

— Ce ai zis despre Iannis? 

Am rămas mut de uimire, iar el a 

repetat întrebarea, însă eu tot nu am 
putut vorbi. Atunci s-a întors să con- 
tinue discuţia. Desigur, cel cu care 
vorbea nu a înţeles nimic.” 


Starețul ştia dinainte problemele şi 
întrebările pe care le avea cel care îl 
vizita şi de obicei răspundea, în felul 
său personal, mai înainte că acela să 
ile spună. 


Mulţime de harisme 


În fiecare an, părintele Serafim litur- 
ghisea la hramul Bisericii Înălţării, 
care se afla pe vârful unui deal, lângă 
satul Omorfohori. Într-un an, şoferul 
unei maşini l-a rugat să urce, ca să-l 
ducă în Larisa. Starețul a refuzat 
zâmbind şi a spus: 

— Am să ajung mai devreme! 

Drumul era pustiu, ducea numai la 
biserică şi nu era cu putinţă să-l ducă 
altcineva. Când maşina a ajuns în 
Larisa, cei care merseseră cu ea l-au 
văzut lângă biserică pe părintele Se- 
rafim, care le-a răspuns la salut zâm- 
bind. 


Adormirea 


Starețul şi-a cunoscut dinainte vre- 
mea morţii. A trecut la cele veşnice 
într-o zi de joi, 17 aprilie 2008, la 
înmormântarea să participând zeci 
de clerici şi mii de credincioşi. 


De ce aprindem 
lumânări? 


„Domnul este luminarea mea şi mântuirea mea; 
de cine mă voi teme?” 


Din şase pricini se aprind lumânări în biserică: 


p spre slava lui Dumnezeu, Lumina cea adevă- 
rată, care luminează pe tot omul; 
» spre alungarea întunericului nopţii şi spre 


mângâiere; 


Legătura cu Sfântul Paisie 
Aghioritul 


Odată a fost întrebat dacă l-a cunos- 
cut de aproape pe Starețul Paisie 
Aghioritul şi a spus: 

— Da, l-am întâlnit de două-trei ori. 
Te privea pătrunzător şi te „citea”. 
Când aveam bolnavi de cancer, îi 
trimiteam scrisoare şi toţi se făceau 
bine, nici unul nu a murit. 

Însă şi Starețul Paisie îl respecta în 
mod deosebit pe părintele Serafim. 
Unor tineri din Larisa care l-au vizi- 
tat la Panaguda, le-a spus: „— De ce 
veniţi la mine? Aveţi în Larisa un om 
sfânt, pe părintele Serafim!”. 


Sfaturi 


Starețul spunea: -— Tehnica l-a în- 
şelat pe om să se odihnească în ea şi 
astfel are un control absolut asupra 
lui. 

Despre părinţii care au copii cu 
probleme grave, fericitul stareţ 
spunea adesea: 

— Să ştiţi că aceşti părinţi, care au 
copii bolnavi, au de dus o cruce grea 
şi pentru aceasta vor fi printre primii 
în Rai. 


Să avem binecuvântarea lui! Amin. 


I.G. 


p pentru că lumânarea semnifică şi o altă tai- 


nă: lumina faptelor noastre bune; 


p în semn de bucurie şi de veselie că ni S-a ară- 
tat Lumina cea adevărată, Hristos; 
» spre cinstirea martirilor şi sfinţilor; 


» pentru iertarea păcatelor celor ce le aduc şi 
ale celor adormiţi, dacă sunt aprinse pentru 
Dumnezeu şi sfinți. 


Sf. NICODIM AGHIORITUL 

Trepte către Cer 


EXPERIENŢA 
SFINȚILOR 


Mitropolit Ierotheos de 
Nafpaktos 


„Sculaţi-vă şi nu vă temeți !” a zis Mântuitorul ucenicilor Săi, după ce au văzut 
pe Tabor slava cea dumnezeiască. Să nu ne temem să căutăm a afla mai multe, 
ci să ne dorim să ajungem şi noi sus. 


Citind scrierile Prorocilor, Aposto- 
lilor şi Părinților, realizăm că sunt 
pline de experienţele pe care aceştia 
le-au avut. Ele sunt expresiile expe- 
rienţelor dobândite, ale cercetărilor 
Duhului Sfânt de care s-au învred- 
nicit, prin rugăciune şi vederea sla- 
vei lui Dumnezeu. Ei Îl au de fapt 
pe Duhul Sfânt rugător înlăuntrul 
lor. 


Unii dobândesc experienţa Rugă- 
ciunii inimii, însă este cu putinţă ca 
omul, având Rugăciunea, să ajungă 
şi la experienţa îndumnezeirii, de- 
venind un adevărat văzător de 
Dumnezeu și cuvântător (teolog) de 
Dumnezeu. Această ultimă experi- 
enţă nu ţine de gândire, ci trece 
dincolo de ea. 


Experienţa îndumnezeirii nu e 
pur și simplu o experienţă sen- 
timentală, psihologică, ci una 
a omului întreg, trup şi suflet. 
Indumnezeirea trupului se realizea- 
ză prin curățirea de patimi. De ace- 
ea există sfinte moaşte, care sunt 
rezultatul experienţei îndumnezei- 
rii. Când omul Îl vede pe Dumne- 
zeu, atunci şi raţiunea, şi ochii lui, 
şi nasul, şi gura, şi el întreg partici- 
pă la această experienţă. 


Sfinţii Părinţi aveau această experi- 
enţă, de aceea, când puneau în cu- 
vinte adevărul teologic, făceau apel 
adeseori la ea. Ei foloseau cuvântul 
„cercare” în loc de modernul 
„experienţă”. 


Întreaga viaţă duhovnicească a 
creştinului are legătură cu experi- 
enţa, fără să fie însă sentimentală. 
La început, omul primeşte experi- 
enţa celor cercaţi, mai apoi poate el 
însuşi să dobândească experienţa 


duhovnicească, aflat fiind sub călă- 
uzirea lor. În Biserică este de ne- 
conceput o altă teologie în afara 
celei născute din experienţa rugă- 
ciunii şi a îndumnezeirii. După cum 
spun Părinţii, teologul ar trebui să 
se limiteze la observarea experien- 
ţei inimii. 


Cel ce se roagă dobândeşte experi- 
enţe ale lui Dumnezeu. La început 
ies toate gândurile din inima lui, 
înlăuntrul căreia lucrează de acum 
harul lui Dumnezeu. Astfel, înlă- 
untrul inimii au loc prefaceri 
duhovniceşti. Şi după aceste ex- 
perienţe, citind despre experienţele 
celor îndumnezeiţi, le înţelege scri- 
erile şi poate el însuşi să ajungă 
uneori la îndumnezeire. El ştie că 
Prorocii, Apostolii şi Sfinţii care au 
ajuns la această stare au trecut prin 
aceleaşi stadii prin care trece el 
acum. 


Când vorbim de experienţă perso- 
nală, nu înţelegem că omul se înde- 
părtează de viaţa Bisericii şi trăieşte 
o viaţă individuală. Experienţa se 
dobândeşte în Biserică, şi între 
Taine şi nevoinţă este o strânsă le- 
gătură. De cele mai multe ori omul 
ajunge la experienţa îndumnezeirii 
prin Taine şi nevoinţă. 


Sunt şi excepții în istorie: Sf. Ap. 
Pavel mai întâi a pătimit îndumne- 
zeirea (vederea lui Dumnezeu) şi 
apoi s-a botezat. Mai întâi a văzut 
slava necreată pe drumul Damascu- 
lui şi a urcat până la al treilea cer, şi 
abia după experienţa îndumnezeirii 
a ajuns să se boteze. La fel şi Sf. 
Simeon Noul Teolog, care întâi a 
văzut lumina dumnezeirii şi abia 
apoi a ajuns monah. 


Sfinţii Părinţi nu erau nici filosofi, 
nici metafizicieni, ci empirişti, adi- 
că trăiau îndumnezeirea (lumina- 
rea). Aşadar, după cum în alte ştiin- 
ţe precum astronomia sau microbi- 
ologia, este om de ştiinţă doar acela 
care deţine şi cunoaşterea, dar şi 
experienţa ştiinţei sale (ştie să se 
folosească de aparate), la fel şi în 
teologie, doar cel care are experien- 
ţa luminării, a Rugăciunii, a pome- 
nirii neîncetate a lui Dumnezeu, 
este teolog. Teologia foloseşte ace- 
eaşi metodă ştiinţifică precum şti- 
inţele empirice: observatorii — pă- 
rinţii îndumnezeiţi — au vederea lui 
Dumnezeu și o descriu cu scopul ca 
şi alţii să ajungă la îndumnezeire. 
Deosebirea dintre teologie şi cele- 
lalte ştiinţe empirice este că acelea 
descriu ceea ce este descriptibil, pe 
când teologia descrie indescriptibi- 
lul, folosindu-se de înţelesuri sim- 
police. Căci Dumnezeu este dincolo 
de afirmaţiile sau negaţiile oameni- 
lor. EI este cu desăvârşire diferit de 
orice ştim noi, de orice lucru creat, 
de orice experienţă lumească. 


Teologia nu este o sumă de gânduri 
şi cuvinte frumoase, scornite sau 
speculate de om, ci este o sumă de 
experienţe ale îndumnezeirii. Omul 
devine un văzător al indescriptibi- 
lului, pe care nu-l poate descrie şi 
de-ar vrea să-l descrie; nu-l poate 
înţelege şi de-ar vrea să-l înțeleagă. 
Este o taină de nedescris. Pur şi 
simplu omul doar o vede. Dar expe- 
rienţa vederii lui Dumnezeu îl face 
pe om inspirat, şi atunci scrie lu- 
cruri de Dumnezeu  însuflate. 
Aceasta este adevărata teologie. 


